b'\n_START_ARTICLE_\nRoberto Soldado\n_START_SECTION_\nBiografi\n_START_PARAGRAPH_\nRoberto Soldado kom fra Valencia til Real Madrid da han var 13 \xc3\xa5r gammel. Soldado fikk elleve kamper og scoret to m\xc3\xa5l i 2005/2006, deriblant et viktig utligningsm\xc3\xa5l p\xc3\xa5 Santiago Bernab\xc3\xa9u Stadion mot Osasuna. Etter \xc3\xa5 ha scoret 42 m\xc3\xa5l p\xc3\xa5 56 kamper for Castilla, deriblant 19 m\xc3\xa5l i 2005/2006, bestemte Soldado seg for \xc3\xa5 bli utl\xc3\xa5nt i ett \xc3\xa5r for \xc3\xa5 f\xc3\xa5 mer spilletid p\xc3\xa5 h\xc3\xb8yeste niv\xc3\xa5 i Spania. _NEWLINE_Det var flere klubber som meldte sin interesse, men 22 \xc3\xa5ringen valgte Osasuna og Pamplona. I Osasuna scoret han elleve m\xc3\xa5l i La Liga (14 totalt), og kronet en flott sesong med to landskamper for Spania \xe2\x80\x93 hans to f\xc3\xb8rste i karrieren. _NEWLINE_Den 11. juli 2007 valgte Soldado \xc3\xa5 skrive under en ny 5-\xc3\xa5rsavtale med Real Madrid for \xc3\xa5 ta opp kampen med de st\xc3\xb8rste stjernene p\xc3\xa5 a-laget. Men etter en sesong med sv\xc3\xa6rt lite spilletid, ble han i juli 2008 solgt til Getafe for ca. 4 millioner Euro._NEWLINE_I juni 2010 ble de offentliggjort at Soldado hadde skrevet under en kontrakt for Valencia CF._NEWLINE_Den 6. august 2013 meldte han overgang fra Valencia CF til Tottenham Hotspur FC, hvor han skrev under p\xc3\xa5 en fire\xc3\xa5rskontrakt._NEWLINE_Soldado klarte ikke \xc3\xa5 finne tilbake til storformen han hadde i Valencia, og sommeren 2015 ble han solgt til Villareal CF.'